[{"text_idx": "#000001", "text": "Gaur, irailak 7, berriz ere ateak irekiko ditu Muskizko Gazteguneak eta herritarrek erabili ahal izango dute gune hau, Covid-19ak eragindako mugen barruan. Segurtasuna bermatu ahal izateko Muskizko Udaleko Gazteria Sailak hainbat neurri hartu ditu, eta oraindik ez da ludoteka zerbitzurik eskainiko. Gauzak horrela, Gaztegunean erabiliko diren material guztiak etengabe desinfektatuko dira, aforoa mugatua izango da gela guzti-guztietan eta derrigorrezkoa izango da uneoro maskara erabiltzea, bai eta gel desinfektagarriak ere. Era berean, bertan jatea eta edatea debekatuta dago."}]